ประกาศคณะกรรมการจัดรูปที่ดินจังหวัดนครสวรรค์ ที่ 1/2542 เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกันในท้องที่ ตำบลหนองหม้อ อำเภอตาคลี จังหวัดนครสวรรค์ ตามพระราชกฤษฎีกากำหนดเขตที่ดิน
ในท้องที่ตำบลเสือโฮก อำเภอเมืองชัยนาท ตำบลตลุก ตำบลหาดอาสา ตำบลเขาแก้ว อำเภอสรรพยา จังหวัดชัยนาท และตำบลตาคลี  ตำบลหนองหม้อ อำเภอตาคลี จังหวัดนครสวรรค์ ให้เป็นเขตโครงการจัดรูปที่ดิน พ.ศ. ๒๕๒๑ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ประกาศคณะกรรมการจัดรูปที่ดินจังหวัดนครสวรรค์
ที่ ๑/๒๕๔๒
เรื่อง
การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดิน
สำหรับพลเมืองใช้ร่วมกันในท้องที่
ตำบลหนองหม้อ อำเภอตาคลี
จังหวัดนครสวรรค์
ตามพระราชกฤษฎีกากำหนดเขตที่ดิน
ในท้องที่ตำบลเสือโฮก
อำเภอเมืองชัยนาท ตำบลตลุก
ตำบลหาดอาสา
ตำบลเขาแก้ว อำเภอสรรพยา จังหวัดชัยนาท
และตำบลตาคลี ตำบลหนองหม้อ อำเภอตาคลี จังหวัดนครสวรรค์
ให้เป็นเขตโครงการจัดรูปที่ดิน
พ.ศ. ๒๕๒๑ คงเป็นที่ดิน
อันเป็นสาธารณสมบัติของแผ่นดินสำหรับพลเมืองใช้ร่วมกันต่อไป[๑]
 

ตามที่ได้ประกาศใช้บังคับพระราชกฤษฎีกากำหนดเขตที่ดินในท้องที่
ตำบลเสือโฮก อำเภอเมืองชัยนาท ตำบลตลุก ตำบลหาดอาสา ตำบลเขาแก้ว อำเภอสรรพยา
จังหวัดชัยนาท และตำบลตาคลี ตำบลหนองหม้อ อำเภอตาคลี จังหวัดนครสวรรค์
ให้เป็นเขตโครงการจัดรูปที่ดิน พ.ศ. ๒๕๒๑ อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน
ที่อยู่ในเขตโครงการจัดรูปที่ดิน ตามพระราชกฤษฎีกาดังกล่าว ถูกถอนสภาพการเป็นสาธารณสมบัติของแผ่นดิน
และตกเป็นทรัพย์สินของกระทรวงเกษตรและสหกรณ์ เพื่อใช้ในการจัดรูปที่ดินตามความในมาตรา
๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ บัดนี้
ทางราชการได้ดำเนินการจัดรูปที่ดินในเขตโครงการจัดรูปที่ดินตามพระราชกฤษฎีกาดังกล่าวเสร็จแล้ว
สมควรจัดให้ที่ดินตอนนั้นคงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ฉะนั้น อาศัยอำนาจตามความในมาตรา ๔๓ (๑)
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗
ประกอบกับมติคณะกรรมการการจัดรูปที่ดินจังหวัดนครสวรรค์ ในการประชุมครั้งที่
๑/๒๕๔๐ วันที่ ๒๕ กุมภาพันธ์ ๒๕๔๐ ด้วยความเห็นชอบของคณะกรรมการจัดรูปที่ดินกลาง
ในการประชุมครั้งที่ ๒/๒๕๔๑ วันที่ ๒๘ กันยายน ๒๕๔๑ จึงประกาศให้ที่ดินที่ใช้เก็บน้ำเพื่อทำการเกษตรกรรมซึ่งมีเนื้อที่ประมาณ
๖ - ๑ - ๗๓ ไร่ ในท้องที่หนองละเมาะ ตำบลหนองหม้อ อำเภอตาคลี จังหวัดนครสวรรค์
ภายในแนวเขตตามแผนที่ท้ายประกาศนี้ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ทั้งนี้ ตั้งแต่บัดนี้เป็นต้นไป


ประกาศ ณ วันที่ ๒๗ มกราคม พ.ศ. ๒๕๔๒
สมเจตน์
วิริยะดำรงค์
ผู้ว่าราชการจังหวัดนครสวรรค์
ประธานคณะกรรมการจัดรูปที่ดินจังหวัดนครสวรรค์
[เอกสารแนบท้าย]

๑. แผนที่ท้ายประกาศคณะกรรมการจัดรูปที่ดินจังหวัดนครสวรรค์
ที่ ๑/๒๕๔๒ เรื่อง
การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกัน
ในท้องที่ตำบลหนองหม้อ อำเภอตาคลี จังหวัดนครสวรรค์ ตามพระราชกฤษฎีกากำหนดเขตที่ดินในท้องที่
ตำบลเสือโฮก อำเภอเมืองชัยนาท ตำบลตลุก ตำบลหาดอาสา ตำบลเขาแก้ว อำเภอสรรพยา จังหวัดชัยนาท
และตำบลตาคลี ตำบลหนองหม้อ อำเภอตาคลี จังหวัดนครสวรรค์ ให้เป็นเขตโครงการจัดรูปที่ดิน
พ.ศ. ๒๕๒๑ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

(ดูข้อมูลจากภาพกฎหมาย)




















พรพิมล/พิมพ์/แก้ไข
๑๗ พฤษภาคม
๒๕๔๕

ศิรวัชร์/ปรับปรุง
๒๑ กรกฎาคม
๒๕๖๐

[๑] ราชกิจจานุเบกษา
เล่ม ๑๑๖/ตอนพิเศษ ๕๙ ง/หน้า ๒๕/๒๐ สิงหาคม ๒๕๔๒